NaiveNeuron/SloPal huggingface dataset:
Jarjabek, Dušan, poslanec NR SR (2022-02-18):
Ďakujem pekne, pán predseda, za slovo. V nadväznosti na to, čo povedal pán minister vnútra, jedna veta. Pán minister vnútra, problém nie je v tom, že vás niekto zastrašuje, problém je v tom, že vám značná časť slovenskej verejnosti neverí, o čom budú odteraz hovoriť moji kolegovia, ale vy ste hovorili stále o tej, o tej transparentnosti a poctivosti, ako to všetko funguje. Ja mám na vás jednu otázku, pán minister. Ako sa vám podarilo vybaviť to posledné vaše vystúpenie v TA3 presne v ten deň, keď vás mal parlament odvolávať? Vy ste doobeda o 8.30 hod. vystúpili v TA3, vy ste tam vystúpili ako ten najkladnejší hrdina, ako ten slovenský Old Shatterhand s tými všetkými fantastickými fotografiami ako milovník psov, milovník rodiny, milovník... tie, tie pohľady do neba modravého naštylizované. Proste ako sa vám toto podarilo spraviť? Dokonca, dokonca, keď skončilo celé to vaše vystúpenie, s tými veľmi takými otázkami – v úvodzovkách – provokatívnymi, tak sa celá tá relácia ešte raz zopakovala. To skutočne neviem prečo. Povedzte mi, bolo to plánované vystúpenie v tej TA3, proste prečo z vás toho Old Shatterhanda robili, vysvetlite mi to. Bolo to plánované alebo to bola náhoda, že vám v ten deň zavolali, alebo nejakým spôsobom náhodou práve vtedy, keď vás poobede ten parlament mal odvolávať? No jednoznačne ako náhoda, teda skutočne, to by som doprial každému ministrovi, ktorý bol v takej situácii ako vy. Aj s úsmevom ste tam rozdávali, ste tam hladkali to štúdio pohľadom skutočne ako človek v tej, v tom najlepšom, najromantickejšom rozpoložení. No proste, pán minister, krásny Old Shatterhand, skutočne obdivujem, obdivujem, len ten návod by som potreboval vedieť z vašej strany. Ako sa vám to... (Prerušenie vystúpenia časomerom.)
M. Číž, podpredseda NR SR: (2007-03-23):
(Hlasovanie.) Prítomných 129 poslancov, za návrh 126 poslancov, zdržali sa 3 poslanci. Tento návrh sme schválili.
Laššáková, Jana, podpredsedníčka NR SR (2014-02-06):
Chcete reagovať, pani poslankyňa? (Reakcia z pléna.) Ale pán Šebej je do rozpravy prihlásený, takže, prosím vás, prihláste sa s reakciou. Nech sa páči, reagujte.
Heger, Eduard, poslanec NR SR (2018-10-22):
Ďakujem veľmi pekne. Pán kolega Hrnko, čo sa týka tej investície, vďaka bohu, že nejaká investícia teda do obnovy našich pamiatok bola, ale myslím si, že ľudia z cestovného ruchu, dokonca aj sám váš pán predseda často komentuje cestovný ruchu tak, že sme na chvoste, že naozaj je veľa, čo ešte urobiť. Ja si nemyslím, že by sme potrebovali byť do roku 2134 nečinní. Práve naopak, musíme byť dovtedy veľmi činní. Ale chápem asi, čo si chcel povedať, ale. Potom kolega Baláž, tam, ja som nepovedal, že nútime tých, teda takto, ja som nepovedal, že tí živnostníci to nemôžu uplatniť. Povedal som, že oni si to celé zaplatia, lebo on je aj zamestnancom, aj zamestnávateľom. Čiže on si to celé zaplatí. Čiže on akože na tom kvázi benefituje len na tej daňovej úľave. Nútime, to som myslel tak, že tak by som to aj vysvetlil, že ten človek proste, keď chce napríklad, má fakt, že financie na dovolenku a chce ísť s deťmi k moru, no tak už nemá financie na to, aby mohol ísť ešte v lete na Slovensku, takže tým pádom, jeho sa táto, tento benefit netýka. Čiže bude, nevie ho využiť. Áno, nútime, no tak príde o tých 225 euro, ktoré tu plošne je nastavené pre ľudí, teda pre zamestnancov len nad 50 ľudí. Takže tam, toto som chcel tým povedať, že my ich nútime. Tak bude sa musieť rozhodovať. Bude to mať ťažšie. Čo sa týka, pán kolega Kollár, keď sa bavíme o špičke, tak dnes už vieme, že hotelieri alebo aj ubytovacie zariadenia sú v špičke. Keď hovoríme o špičke, tak sú naozaj vybookovaní a keď je väčší dopyt ako ponuka, tak prirodzene je priestor na to, aby sa tie ceny zvýšili a aj tak ten dopyt, teda tá ponuka bude uspokojená. Takže tam som hovoril riziko toho, že tie ceny naozaj môžu v špičke kvôli tomu stúpnuť, a to neni, určite to nikoho nepoteší. Čo sa týka tých 60 miliónov, tak to je z daňovej prognózy, pretože áno, nie je to nacenené v samotnom návrhu a daňová prognóza povedala, že bude výpadok príjmov... (Prerušenie vystúpenia časomerom.)
Shahzad, Silvia, poslankyňa NR SR (2019-02-06):
Môžem poprosiť tento mikrofón tu bližšie? Mikrofón. Ďakujem. Vážený pán predsedajúci, vážení kolegovia, dovoľte, aby som už po druhýkrát predstavila návrh zákona, ktorý, ktorým sa mení a dopĺňa zákon č. 5/2004 Z. z. o službách zamestnanosti, ktorý predkladáme za skupinu poslancov z hnutia OĽANO. Začlenenie osôb so zdravotným postihnutím do bežného života je často nemysliteľné bez súbežného začlenenia týchto osôb na trh práce. Pre osoby s ťažkým zdravotným postihnutím je presadenie sa na trhu práce obzvlášť náročnou úlohou. Za účelom zlepšenia vyhliadok na uplatnenie sa osôb so zdravotným postihnutím na trhu práce existuje viacero nástrojov. Medzi inými je to aj príspevok na činnosť pracovného asistenta. Príspevok na činnosť pracovného asistenta však možno v súčasnosti poskytnúť buď zamestnávateľovi, alebo samostatne zárobkovo činnej osobe. Aby bol pracovný asistent dostupný čo najväčšiemu okruhu osôb s ťažkým zdravotným postihnutím, zákon o službách zamestnanosti pod pojem samostatne zárobkovo činná osoba zahŕňa aj konateľov spoločnosti, osoby vykonávajúce slobodné povolanie a podobne. Napriek evidentnej a nepopierateľnej snahe ponúknuť príspevok na činnosť pracovného asistenta čo možno najširšiemu okruhu osôb s ťažkým zdravotným postihnutím, ktoré majú záujem pracovať, stále však existuje pomerne početná skupina pracovných činností, na výkon ktorých príspevok na činnosť pracovného asistenta nemožno poskytnúť. A teda do takýchto skupín pracovných činností spadajú napríklad umelci, športovci, ale aj verejní funkcionári. Cieľom návrhu zákona je teda rozšírenie okruhu osôb a pracovných činností, na výkon ktorých je možné požiadať o príspevok na činnosť pracovného asistenta. Zámerom predloženého návrhu zákona je možnosť poskytnutia príspevku na činnosť pracovného asistenta aj pre ťažko zdravotne postihnutého umelca, športovca či ťažko zdravotne postihnutého verejného funkcionára. Predkladaný návrh zákona bude mať pozitívne sociálne vplyvy a to s minimálnym vplyvom na rozpočet verejnej správy. Návrh zákona nebude mať žiadny vplyv na podnikateľské prostredie, životné prostredie, ani na informatizáciu spoločnosti. Ďakujem a hlásim sa zároveň do rozpravy.
Petráš, Vladislav, poslanec NR SR (2014-10-29):
Ďakujem pekne za námety aj otázky. Začnem odzadu. Neviem, v akej oblasti pracujete, ale jednoducho tak je postavený nielen na Slovensku aj v Európe daňový systém, že aj keď si kúpite napríklad, a zase sa vrátim k tomu autu, ja som povedal, že odpisy zhruba kopírujú životnosť tých jednotlivých základných prostriedkov, či už sú to autá, výrobné technológie alebo sú to aj budovy. A, samozrejme, tá doba odpisovania býva o málinko alebo o nejakú časť kratšia, ako je, ako je životnosť toho výrobku. Ale keď aj ojazdené auto, ktoré už je odpísané, si kúpi druhý podnikateľ, čiže to auto už má štyri roky alebo šesť rokov, keď si ho kúpi ojazdené, tak či tak ho odpisuje ďalšie štyri roky. A to isté sa, samozrejme, musí diať aj u budov. Ale, samozrejme, adekvátne by mala byť, keď kúpite 20-ročnú budovu, tak tá cena nehnuteľností by mala zodpovedať zhruba, ja neviem, polovičnej hodnote, ako keď bola nová. Samozrejme, je fakt, že potom tú budovu odpisujete ďalších 40 rokov, ale to sú už viac-menej daňové zákony, lebo to sledovanie tej, tej doby nadobudnutia niekoľkokrát späť by bolo veľmi zložité. A ešte k pánovi Kaníkovi. Pán Kaník, vy ste ma ale vôbec, ale vôbec nepochopili alebo nepočúvali. Ja som, keby ste ma počúvali, tak by ste určite zachytili pár postrehov, ktoré som dal, na ktoré by sme sa my mali spoločne zamerať, ktoré by mali vplyv priaznivý na štátny rozpočet a nemali by žiadny negatívny vplyv na podnikateľské prostredie. Čiže ak by ste dávali pozor, tak by ste vedeli, že takéto zmeny som navrhoval. A takisto som tvrdil, že nie je účelom štátu, aby za každú cenu držal tu také firmy, ktoré zamestnávajú ľudí len za minimálnu mzdu. Ďakujem.
Lipšic, Daniel, poslanec NR SR (2015-12-02):
Pani podpredsedníčka, v dobrom, rokujeme o návrhu kandidátov, kde ste aj vy jedna z kandidátok. Zdá sa vám byť vhodné, že vediete o tomto bode schôdzu? To je len vyslovene poznámka. Mne sa to nezdá byť úplne najvhodnejšie. Neviem, ako ste si to zmanažovali, však bod bol dopredu určený. Mne sa zdá, že by bolo vhodnejšie, keďže ideme rokovať o vás, viedol schôdzu niektorý z iných z podpredsedov. Neviem, či vám to – teraz nemyslím vás konkrétne, ale ako vo vedení parlamentu – vám to netrklo, ale mohlo teda.
Blaha, Ľuboš, podpredseda NR SR (2023-12-08):
Ďakujem pekne, pán minister. Žiada si k rozprave zaujať stanovisko spoločný spravodajca? Nie je tomu tak, takže prerušujem rokovanie o tomto bode programu. Ďalej nasleduje druhé čítanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov. Vládny návrh zákona je uverejnený ako tlač 84, výsledky rokovania výborov sú v tlači 84a. Poprosím ministra práce, sociálnych vecí a rodiny Slovenskej republiky Erika Tomáša, aby vládny návrh zákona odôvodnil. Nech sa páči, pán minister, máte slovo. (Rokovanie v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie , tlač 84.)
Laššáková, Jana, podpredsedníčka NR SR (2015-05-06):
S reakciou pán poslanec Hlina, nech sa páči.
M. Sabolová, poslankyňa: (2008-01-29):
Preto si myslím, že ste zistili, a myslím, že včera ste zistili veľmi jasne, že vás je málo. A na to, aby ste mohli v niektorých veciach vládnuť, potrebujete aj opozíciu, lebo aj tá má legitímne právo vstúpiť do rozhodovania. Len vy to nechcete rešpektovať, pretože pre vás asi demokracia nič nehovorí. A ešte možno, ak mám chvíľu čas, vy síce na jednej strane, tu sa chcem dotknúť práve tejto Európskej charty, voči ktorej máme výhrady. Vy na jednej strane deklarujete a ukazujete svoj vzťah aj k cirkevnej hierarchii, ale na druhej strane ani máčny mak vám nezáleží na tom, aké hodnoty sa do slovenskej legislatívy cez smernice môžu dostať. Čiže, pán predseda vlády, robíte demagogickú politiku. (Potlesk.)
Jarjabek, Dušan, poslanec NR SR (2011-03-23):
Ďakujem pekne za slovo, pán predseda. Ja chcem plne podporiť, to čo hovoril exminister kultúry Maďarič a dokonca by som začal tam, kde on skončil. Som o tom presvedčený, že niektorí predstavitelia ministerstva kultúry, niektoré generálne riaditeľky nás budú presne takisto horlivo presviedčať o tejto novele zákona, ktorú predkladá súčasné ministerstvo kultúry ako nás horlivo presviedčali za bývalého ministra, že čo všetko teda treba prijať, aké je to veľmi nutné, zásadné a neviem ešte aké. Takže o tejto horlivosti som skutočne presvedčený. No, aby som sa vrátil k tomu zákonu v súvislosti s tým, čo aj hovoril pán exminister kultúry Maďarič. Pán minister, mne vadí v rámci tohto, keď nehovoríme o konkrétnych veciach, jedna úplne triviálna záležitosť. Predsa pred platnosťou tohto zákona, vtedy vo veľmi takom búrlivom období a po ňom sme si povedali, že po čase vyhodnotíme z hľadiska vydavateľov, z hľadiska novinárov, z hľadiska všetkých tých, ktorých sa to týka, fungovanie tohto zákona a myslím si, že naozaj mala či už na pôde syndikátu alebo na pôde ministerstva kultúry prebehnúť jedna normálna konferencia o tomto návrhu, kde by sme si povedali čo všetko je za, čo všetko vyšlo eventuálne nevyšlo a na základe toho ešte predtým, ako tento zákon prišiel do parlamentu o týchto veciach sme mali hovoriť. Toto sa nestalo. Je tu názor ministra kultúry, ktorý je zhodný s názorom vydavateľov, len bohužiaľ sú tu ešte minimálne ďalšie dve strany, to znamená občania a samotní novinári, ktorí by sa k tomuto zákonu mali vyjadriť, preto lebo tento tlačový zákon je okrem iného aj na ochranu novinárov. A to si treba uvedomiť asi v prvom rade. Ďakujem za pozornosť.
Tomáš, Erik, poslanec NR SR (2020-09-16):
Pán Šimko, ja vás len doplním ešte o údaj, že napriek tomu, že minimálna mzda sa rapídne zvyšovala za posledné roky, stále sme, pokiaľ ten údaj ešte platí a je aktuálny, siedmi od chvosta, čo sa týka výšky minimálnej mzdy v Európskej únii ako takej. Pani Zemanová, na vás neviem, či vôbec sa dá nejakým spôsobom reagovať, ste úplne mimo témy zjavne. Áno, SME RODINA a OĽANO klamali, pretože tvrdili, že nesiahnu na sociálne opatrenia, tak je to tak. Je pravda, že vy a vaša strana SaS ste neklamali, lebo vy ste už vtedy tvrdili, že všetky sociálne opatrenia zrušíte, takže to naozaj musím uznať, že SaS zatiaľ drží slovo. Najmä pri tých teplých obedoch sa pán Sulík vyznamenal po tom, čo sa o 25 % detí viac dostalo k teplým obedom, po tom, čo sa zamestnali stovky kuchárok, po tom, čo sa zrekonštruovali jedálne, tak pán Sulík prišiel s týmto úžasným nápadom, ešte sa tým aj chváli na tlačovej besede, ako ruší deťom tie teplé obedy. Ale nemožno sa teda čudovať, pretože Sulíkov svet je o tom, aby ešte 70-ročná dôchodkyňa na sviatok mu predávala teplý rožok namiesto toho, aby oddychovala a tešila sa so svojimi vnúčatami. Takže vy, pani Zemanová, to nikdy nepochopíte. A neviem, kde ste prišli na to, že sa niekde odťahujem od vecí z predchádzajúceho obdobia. Bol som autorom, spoluautorom všetkých sociálnych opatrení vrátane tohto. A keď ste dobre počúvali a nesedeli si na ušiach, tak moja prvá veta bola, že som spoluautorom zákona o minimálnej mzde.
Gašpar, Tibor, podpredseda NR SR (2024-10-02):
Na faktické bude reagovať pani poslankyňa Hanuliaková. Máte slovo.
Kollár, Boris, predseda NR SR (2022-03-22):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Ale no. Končím možnosť prihlásiť sa do rozpravy. Vážení kolegovia, dávam procedurálny návrh, aby sme o tomto rokovali až po hlasovaní, lebo je toho strašne veľa. Prosím, prezentujme sa a hlasujeme o tomto mojom návrhu. (Reakcia z pléna.) Toto už je veľa. (Hlasovanie.) Prítomných 125 poslancov, za 113, proti 8, zdržali sa 3, nehlasoval 1. Uvedený návrh sme schválili. Pristúpime k hlasovaniu o... v prvom čítaní o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní (tlač 950). Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Vonsovi, aby uviedol hlasovanie. Nech sa páči, pán poslanec, máte slovo. Ospravedlňujem sa, myslel som, že to bude naozaj päť minút, ale, pán poslanec, to sa nedalo. (Hlasovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 950.)
Senko, Ján poslanec NR SR (2017-09-14):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
M. Číž, podpredseda NR SR: (2007-10-26):
Poprosím pani poslankyňu Vášáryovú, má slovo ešte v rozprave. Rovnako pripraví sa pán poslanec Martin Kuruc.
Kaník, Ľudovít, poslanec NR SR (2011-02-02):
Vážené panie poslankyne, vážení páni poslanci a prítomní, Výbor Národnej rady pre hospodárstvo, výstavbu a dopravu ma určil za spravodajcu k vládnemu návrhu zákona o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh zákona spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky o rokovacom poriadku. Zo znenia návrhu zákona je zrejmý účel navrhovanej úpravy. Všeobecná časť obsahuje informácie o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými predpismi a medzinárodnými zmluvami a o tom, že návrh nebude mať vplyv na rozpočet verejnej správy, a nepredpokladajú sa ani ďalšie vplyvy na podnikateľské subjekty, hospodárenie obyvateľstva, informatizáciu spoločnosti a životné prostredie. V osobitnej časti je obsiahnuté odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu upravená v práve Európskej únie. Vychádzajúc z oprávnení, ktoré mám, odporúčam aby sa Národná rada...
Ďurica, Ondrej, poslanec NR SR (2021-11-12):
Ďakujem za slovo, pán predseda. Ja by som chcel, naopak, vyzdvihnúť to, čo povedal Milan Mazurek, pretože ja chápem to, že koaliční poslanci to neradi počúvajú, ale bola tu minimálna účasť z ich strany. Na druhej strane chápem aj to, že každému nemusí byť blízka tá intenzita a spôsob, akým to hovorí, ale obsahovo, obsahovo v tom aj v jeho prejave bolo naozaj zhrnuté, zhrnuté to najzákladnejšie a najzásadnejšie, proti čomu sa staviame a čo kritizujeme a čo nekritizujeme, pretože sme sa včera zobudili a hľadáme argumenty alebo hľadáme si jednoducho nejaké body a témy. Je tu, je tu určitá, keď to nazvem, historická skúsenosť s tým, ako vláda komunikuje tento problém, ako sa k nemu stavia a akým spôsobom vytvára atmosféru spoločnosti. Takže z tohto titulu to treba v kontexte aj vnímať a myslím si, že naozaj ten prejav, Milan, bol veľmi dobrý.
Susko, Boris, poslanec NR SR (2013-03-20):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Jurinová, Erika, podpredsedníčka NR SR (2013-05-29):
Pán poslanec Poliačik.
Jurinová, Erika, podpredsedníčka NR SR (2012-07-03):
Žiada vyjadriť stanovisko spravodajca?
Viskupič, Jozef, poslanec NR SR (2012-10-18):
Ďakujem. V závere vystúpenia si spomenul možnosť, že štát teda v tomto prípade personálne obsadený ministrom financií sa môže postaviť k tej otázke, že zadefinujme si teda, čo pre spoločnosť je dobré. Keby sme sa teda skúsili pozrieť na to, že skutočne by ten paternalistický prístup štátu nemusel byť o plošnom zákaze, ale plošnom nastavení tak, že tento jav je možné povoliť samosprávnymi referendami, samozrejme, pri rešpektovaní nejakých preklenovacích lehôt. To znamená, že pri prerátaní možno finančných dopadov, možno aj zarátaní nejakých povoľovacích konaní a lepšom výbere pri on line gamblingu by sme vedeli nastaviť pravidlo tak, aby štandardne bol vyslovený ten záujem štátu spôsobom apriórneho prístupu nezriaďovať tieto prevádzky alebo túto možnosť a ak teda samospráva chce takúto prevádzku alebo prevádzku s týmito automatmi na svojom území mať, zorganizovala referendum pri všetkých podmienkach, ktoré k referendu patria, a povolila to, ak by sa dostatočné množstvo občanov vyslovilo za prevádzkovanie automatov na svojom vlastnom území. Na prvé čítanie, si myslím, ako zámer je to jasné. Možnože pri druhom čítaní či už ministerstvo alebo niektorí kolegovia z vládnych aj opozičných strán predložia toto ako pozmeňujúci návrh. A možnože naberie podporu aj ministerstva. Ďakujem.
A. Bobrík, poslanec: (2007-10-23):
Hlavne tá oblasť, ktorá sa týka toho verejného obstarávania. Ja neviem vlastne, na čo máme zákon o verejnom obstarávaní, ktorý už 7 rokov podľa smerníc prakticky Európskej únie zjednotených a v rámci Európskej únie prijatých a aproximovaných v našom zákonnom systéme funguje a je vysoko aktívny, vysoko pozitívne hodnotený, koľko sa ušetrí prostriedkov vo verejných financiách a tu zrazu Trend vôbec spochybňuje to, že nejaký systém tu funguje, všetko je proti tomu, aby takýmto spôsobom sa vyberali dodávky. Pokiaľ sa nejaká firma neprihlási do súťaže a nevie o tom, tak nečíta potom Vestník verejného obstarávania. To je jej jediná chyba. A pokiaľ si ja dám ako fyzická osoba niekomu spracovať návrh cenový len preto, aby som ho chcel a nedá ho do súťaže, kde musí súťažiť a utkať sa na tom poli boja o najlepšiu cenu, tak mi tú cenu spraví, akú len chcem. To bol aj prípad firmy LEICA MICROSYSTEMS. Ďakujem.
V. Chovan, minister pôdohospodárstva SR: (2010-06-10):
Vážený pán predseda, vážené panie poslankyne, vážení páni poslanci, vzhľadom na uvedené dovoľujem si vás požiadať o prerokovanie predkladaného návrhu a jeho schválenie. Ďakujem, skončil som.
Kazda, Radovan, poslanec NR SR (2022-04-28):
Po tejto... (Prerušenie vystúpenia predsedajúcim.)
Přidal, Alojz, poslanec NR SR (2013-11-26):
Ale čo tých 2 700 starostov, ktorí nevybavia u Fica nič? Naozaj jeden mandát stačí a prvá, prvý stupienok na tom je, jeden plat stačí.
Pročko, Jozef, poslanec NR SR (2023-12-12):
... ktorí nemajú nič spoločné s čestnosťou, spravodlivosťou. Je to len a len o tom, že idú znížiť RTVS poplatky, idú zvýšiť dane a krásne si tam pomenoval úplne banálne veci, banálne veci. Ja si myslím, že nie všetci poslanci, nie všetci poslanci vládnej koalície sú s týmto zákonom uzrejmení, ale musia tak hlasovať. Jednoducho tak musia hlasovať, nič iné im nezostáva. Pán Pellegrini, prosím vás veľmi pekne, chcel by som hovoriť svoju faktickú, prosím vás, vy sa tam bavíte, pán Pellegrini, s Dankom, nepočúvate(?), tuto je hluk. Mohol by som tú faktickú podať v rámci rokovacieho poriadku? Môžte mi vrátiť čas?
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 129, za 80, proti 1, zdržalo sa 46 poslancov, 2 nehlasovali. Konštatujem, že tieto body sme schválili. Nech sa páči.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 89, proti 12, zdržalo sa 27. Uvedený návrh sme neschválili. Pardon, uvedený návrh sme schválili. Už som dopletený.
Laššáková, Jana, podpredsedníčka NR SR (2015-09-23):
Prezentujme sa a hlasujeme o pridelení návrhu zákona výborom. (Hlasovanie.) Prítomných 125 poslancov, za návrh bolo 124, zdržal sa 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme pokračovať hlasovaním o bode 69. schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti ministerstva kultúry (tlač 1699).	Spravodajcom je člen navrhnutého gestorského výboru pre kultúru a médiá poslanec Ján Senko. Nech sa páči, pán poslanec, uveďte hlasovanie. (Hlasovanie o vládnom návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1699.)
Ďuriš Nicholsonová, Lucia, podpredsedníčka NR SR (2018-12-03):
To je ktorý bod programu a ktorá tlač?
Laurenčík, Milan, podpredseda NR SR (2022-05-05):
Pán poslanec, máte doplňujúcu otázku? Nemá. Otázka č. 6 je od pána poslanca Filipa Kuffu a znie: „Pán premiér, kedy zabezpečíte zrušenie sporného uznesenia ministra Lengvarského, ktoré pobúrilo konzervatívne spektrum obyvateľov? Jedná sa o uznesenie o „zmene pohlavia“ – to znamená, ste mužom alebo ženou podľa svojej aktuálnej nálady.“ Nech sa páči, pán podpredseda.
Sulík, Richard, predseda NR SR (2010-10-12):
Dobre. Takto, schválili sme program schôdze ako celok. O tomto bode sa budeme baviť na najbližšom grémiu. Teraz, v tomto momente to nechajme tak. Myslím si, že to môžme nechať tak, hej? Tak predsa len ešte procedurálny návrh – pán Hrušovský.
Matovič, Igor, predseda vlády SR (2020-09-24):
Viete, pán poslanec Blaha, teraz ste sa ukázali, že ste absolútny primitív. Nazvať moju manželku bielou kobylou dokáže len idiot vášho rozmeru. (Potlesk. Reakcie z pléna.)
Á. Biró, poslankyňa: (2007-02-01):
Pán minister, ďakujem za poučenie a ďakujem, že ste odcitovali zákon. Mne však išlo o niečo iné, a tak sa trošku teším, že pán premiér tak dlho hovoril a spomenul aj to, že teda, alebo tak to nazval, že ľudia sa v minulosti prinútili k niečomu, napríklad k vstupu do dôchodkových správcovských spoločností. Hovorím to preto, lebo ste začali také ťaženie proti súkromným zdravotným poisťovniam a prinútite ľudí, aby boli prepoistení do Všeobecnej a Spoločnej zdravotnej poisťovne. A ja som sa pýtala na tie limity a veľmi nevýhodné zmluvné vzťahy, ktoré ponúka Všeobecná zdravotná poisťovňa a Spoločná zdravotná poisťovňa súkromným lekárom,  preto, lebo to sú také nízke limity, že tí lekári, ak chcú dodržať literu zákona, konkrétne § 4 zákona 576/2002, robia nadlimitné výkony a musia fakticky úverovať Všeobecnej aj Spoločnej zdravotnej poisťovni. Okrem toho tieto dve poisťovne dávajú oveľa menšie bodové ohodnotenie jednotlivých výkonov. Navyše ešte to, neviem teraz, v akom je to štádiu, že ste mali v pláne opäť zaviesť ten povinný obvod pre súkromných lekárov, ktorý naďalej zneisťuje. To znamená, v tejto súvislosti sa pýtam na limity a aj na osud jednak lekárov a jednak pacientov. Ďakujem.
Jurzyca, Eugen, poslanec NR SR (2015-05-22):
Ďakujem pekne. V rozprave k návrhu vystúpili páni poslanci Radošovský a Osuský, nepredniesli žiadne procedurálne návrhy. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2016-05-18):
Ďakujem pekne. Na vystúpenie pani poslankyne Kiššovej s faktickými poznámkami dvaja, končím možnosť sa prihlásiť. Pán poslanec Bublavý, nech sa páči.
Benčík, Ján, poslanec NR SR (2021-06-25):
Pán Suja, všetko, čo ste vy a väčšina poslancov zvolení na kandidátke Kotlebovci – Ľudová strana Naše Slovensko na tému celosvetovej pandémie kedykoľvek tu v parlamente povedali, sú neskutočné hlúposti a život ohrozujúce bludy. Jediný, kto má kompetenciu a právo sa k tejto problematike vyjadrovať, je pán doktor Urban. Ale zaujímavé, že pán doktor Urban sa zaočkovať dal, tak teda neviem, či on podľahol tomu tlaku nejakých piatich, šiestich šarlatánov, o ktorých tu hovoril ďalší váš kolega pán Kočiš, že len tí presadzujú očkovanie. A aby som vás upokojil teda, aj ja osobne som zaočkovaný, zaočkovaná je moja manželka, zaočkovaní sú obidvaja moji synovia aj partnerka môjho syna, nikomu z nás okrem teda drobných následkov u mňa po druhom očkovaní, keď som mal nejakú krátku nevoľnosť, nikomu z nás nič nebolo a nič sa nám nestalo. A ešte sa vrátim k jednej veci, pretože vy ste ma tuná obvinili dokonca, že som vrah. Vy nás tu poslancov koalície bežne nazývate mafiou, ale ja by som vám pripomenul takú pripomienku, že v dome obesenca sa o povraze hovoriť nemá, pretože vy, práve vy ste pracovali u mafiánskeho bossa a mnohonásobného vraha, kde ste cvičili výpalníkov, a vy máte tú drzosť hovoriť o niekom ako o mafiánoch a mne dokonca o vrahovi, ako o vrahovi. A láskavo povedzte meno, kto má byť ten človek, ktorého som ja zverejnil, a kvôli mne bol vraj zavraždený, čo je, samozrejme, hlúposť, pretože ja zverejňujem iba fotografie a nejaké veci, ktoré zverejnili vopred iní sami verejne. Takže ak by niekto bol na základe nejakej fotografie prišiel o život, určite to nebolo kvôli mne. Poprosil by som to meno.
Bugár, Béla, podpredseda NR SR (2019-11-27):
Ďakujem pekne. Dávam teraz slovo spoločnej spravodajkyni z výboru pre vzdelávanie, vedu, mládež a šport pani poslankyne Smolíkovej, aby nás informovala o výsledku rokovania o tomto návrhu zákona.
Danko, Andrej, podpredseda NR SR (2024-05-14):
Poslanec Blcháč.
Paška, Pavol, predseda NR SR (2012-10-17):
(Hlasovanie.) 141 prítomných, 84 za, 57 sa zdržalo. Návrhy sme schválili.
Drábiková, Lucia, poslankyňa NR SR (2023-03-21):
Ďakujem veľmi pekne za faktické poznámky. Som presvedčená, že všetci tí, ktorí sa s týmito ľuďmi stretávame a s týmito deťmi a sme trošku iné, tak vieme, o čo ide. Možno je dobré a potrebné o tom oveľa viacej hovoriť aj veľmi konkrétne, aby sme teda ozrejmili tú potrebu, naozaj tú potrebu takého naozaj proľudského prístupu, aby sme naozaj ponúkali a dávali možnosť využívať služby a pomoc tak a v takom čase a na takom mieste, kedy je naozaj najviac potrebná, s prihliadnutím na to najlepšie dobro. Chcem vám všetkým poďakovať za faktické poznámky aj za upozornenie pána Habánika. Janka, nápodobne, veľmi pekne ti ďakujem za všetko, čo robíš, za tvoju prácu. Ďakujem.
Figeľ, Ján, podpredseda NR SR (2014-06-24):
Ďakujem pekne. To bolo vystúpenie na základe ústneho prihlásenia sa. Tým vyhlasujem rozpravu za skončenú. Pán navrhovateľ, chcete sa vyjadriť k rozprave? Nech sa páči.
Hrnčiar, Andrej, podpredseda NR SR (2018-10-24):
Dávam slovo spravodajcovi z ústavnoprávneho výboru poslancovi Jozefovi Ježíkovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru.
Dostál, Ondrej, poslanec NR SR (2020-02-20):
Vy nemusíte komentovať mňa. Pán Danko, buďte ticho, prosím vás. Neskáčte mi... (Prerušenie vystúpenia predsedajúcim.)
Daniš, Zoltán, poslanec NR SR (2012-07-25):
Ďakujem za slovo, pani predsedajúca. Vážená pani kolegyňa, úvodom chcem prehlásiť, že na rozdiel od vás úprimne, naopak, vítam návrh tohto vládneho zákona a spolu so mnou zrejme aj široká podnikateľská obec, nakoľko jeho základným cieľom je práve prispôsobiť odborné vzdelávanie požiadavkám trhu práce. A sama ste povedala, tá situácia je ozaj alarmujúca. Na jednej strane je tu armáda nezamestnaných absolventov vysokých škôl prevažne humanitného smeru a na druhej strane evidentný deficit absolventov odborných škôl. Všetci vieme a mimochodom si na to veľmi radi spomíname, že Slovensko vždy disponovalo kvalitnou pracovnou silou, čiže lacnou a kvalifikovanou. Aký je dnes stav? O tom tiež pán minister v úvode svojho vystúpenia hovoril. Dnes evidentne chýbajú. A ja sa vrátim, keďže ja som profesionálny stavbár, ak dovolíte, do oblasti napríklad stavebníctva, dám takýto jeden krátky praktický pohľad. Tá situácia pri výchove dnes remeselníkov je, dovolím si tvrdiť, jednoducho až kritická. Je ich žalostne málo, dobrých remeselníkov jednoducho niet, nových nevyučujeme, starí odchádzajú, vymierajú, mladí sa nemajú k tomu remeselnému fortieľu pri kom priúčať, takže skutočne spejeme k takej zásadnej otázke, my ako spoločnosť: kto vlastne bude na našich stavbách robiť? Kto vlastne bude plniť tie investičné zámery, ktoré tak významne očakávame od nich, že ten rast toho hospodárstva potiahnu? A diskusia o tom, že čo bude o dvadsať, tridsať rokov a ... (Prerušenie vystúpenia časomerom.)
Vážny, Ľubomír, poslanec NR SR (2012-04-04):
Sľubujem. (Potlesk.)
Bernaťák, Tibor, poslanec NR SR (2018-05-24):
Ďakujem. Ja si nedovolím označiť sa za nejakého odborníka alebo nejakého experta na pozemkové právo, ani nejakého poľnohospodárskeho experta, hoci som robil vo viacero vecí súvisiacich teda v mojej advokátskej praxi s poľnohospodármi, ale ja naozaj obdivujem, akým spôsobom dokážete urobiť takú skratku, že Slovenská národná strana, pani ministerka Matečná tu dotiahla, resp. podpísala zmluvy s albánskou alebo talianskou mafiou. Len fakt ja nemám informácie zvnútra, prípadne z nejakých iných služieb, neviem, či vy ich máte, nemáte, netuším, ale naozaj je potrebné si zistiť presný sumár, kedy boli prvýkrát tie zmluvy podpísané, kto ich podpísal, pretože existovalo tzv. prednájomné právo, ktoré vlastne teraz pani ministerka zrušila. A ona, neviem, ale myslím si, že ako štatutárka nejakej organizácie, pokiaľ má zákonom stanovené nejaké povinnosti, kompetencie a zo zákona jednoznačne vyplýva, že nejaký podpis tam dať musí, tak v prípade, že by ho nedala a porušila by napríklad preddavné právo niekoho druhého, nejakej druhej osoby, o ktorom môže mať nejaké tušenie, ale nevie to preukázateľne dokázať, a nepodpísala by to, tá druhá strana má právo obrátiť sa na súd, žalovať Slovenskú republiku o náhradu škody, ušlého zisku, všetko možné. Čiže aj túto, aj túto jednu vec treba naozaj brať do úvahy. Nechcem sa stavať do role nejakého sudcu alebo nejakého posudzovateľa, ale naozaj tento fakt je potrebné zohľadniť, lebo nemám skutočne všetky informácie, ktorými možno vy disponujete, ale z môjho pohľadu na prvé počutie by som reagoval asi takto, že je tu asi aj iná dimenzia toho problému a naozaj to treba zobrať do úvahy.
Hrnčiar, Andrej, podpredseda NR SR (2019-09-19):
Ďakujem. Nie je záujem o doplňujúcu otázku. Pán poslanec Igor Janckulík sa pýta ministra dopravy a výstavby Árpáda Érseka, ktorého zastupuje pani ministerka Lubyová. „Vážený pán minister, v mene starostky obce Bziny a nespokojných občanov vás žiadam o informáciu v akom stave je verejné obstarávanie R3 Tvrdošín – Nižná, nakoľko ÚVO začiatkom augusta vyhovelo vylúčeným uchádzačom a nariadilo NDS zaradiť ich späť do súťaže. Podľa ÚVO dokonca NDS dostatočným spôsobom neidentifikovala, nešpecifikovala nezrovnalosti, na základe ktorých pristúpila k vylúčeniu oboch uchádzačov. Je podľa vás postup NDS v poriadku?“
Frešo, Pavol, poslanec NR SR (2014-07-08):
Ďakujem pekne, pani predsedajúca. Ja by som chcel naviazať na tú časť, kde predrečník pán poslanec Mikuš hovoril o tom, že zákon treba stiahnuť, respektíve vrátiť na prepracovanie, lebo to je jediný logický postup v tejto situácii, kedy vláda zároveň podáva do parlamentu zákon, ktorý zavádza biznis s povolenkami na predaj vody do zahraničia, to je spomínaný § 17a), a stále to v zákone máme, a zároveň hovorí, že chce v ústave zabrániť vývozu vody do zahraničia, pokiaľ táto ústava alebo táto ústavná zmena prejde. Nachádzame sa v schizofrenickej situácii preto, lebo vláda spustila ráno takú záchrannú operáciu, kedy bola prichytená pri tom, že chce urobiť biznis s vodou do zahraničia cez tieto povolenky, rýchlo ich rozdať za zlomok reálnej ceny a teraz nevie, čo s tým urobiť ďalej, lebo tlak lobistov je obrovský. A ten zabránil tomu, aby vláda urobila to najrozumnejšie, čo môže urobiť, tento zákon stiahla a prepracovala. Nikde inde si neviem predstaviť, v nejakej demokratickej krajine, že by sa prijímal zákon a doslova o pár minút alebo o pár hodín sa malo hlasovať o biznise s vodou a zároveň by tá istá vláda hovorila, že ten biznis chce zakázať. Je to naozaj situácia, ktorá môže vzniknúť len tak, že je tu obrovský tlak lobistických skupín, ktoré prikázali, aby sa nesťahoval tento zákon. V žiadnom inom štáte si neviem predstaviť, že by sme hlasovali o návrhu, ktorý chceme ústavne o mesiac alebo o pár týždňov zakázať. Preto by som chcel aj ja apelovať na pána ministra, aby trochu takej profesionálnej cti uplatnil a jednoducho ten zákon stiahol a doniesol na stôl to, čo skutočne chcú predložiť, nielen na tlačovej konferencii, ale aj sem na pôdu parlamentu, kde by sa jasne od tohoto neseriózneho biznisu dištancovali. Jednoducho tak, aby sme, každý, vedeli, o čom hlasujeme.
P. Hrušovský, podpredseda NR SR: (2002-04-04):
Otváram rozpravu o tomto bode programu. Pýtam sa poslancov, či sa chce niekto prihlásiť k prerokúvanému bodu programu do rozpravy ústne, keďže som nedostal žiadne písomné prihlášky. Pani poslankyňa Tóthová. Končím možnosť ďalších ústnych prihlášok. Nech sa páči, pani poslankyňa Tóthová.
Grendel, Gábor, podpredseda NR SR (2020-04-29):
S ďalšou faktickou pán poslanec Jarjabek.
P. Hrušovský, predseda NR SR: (2004-05-26):
(Hlasovanie.) Prítomných je 143 poslancov, za hlasovalo 64, proti bolo 24, zdržali sa 51, nehlasovali 4. Neschválili sme pozmeňujúci návrh pod poradovým číslom 3. Zostáva nám hlasovať o poslednom návrhu pod poradovým číslom 4. Hlasujeme, páni poslanci. (Hlasovanie.) Prítomných je 143 poslancov, za hlasovalo 66, proti bolo 26, zdržalo sa 48, nehlasovali 3. Návrh sme neschválili. Pán spoločný spravodajca. A. Ivanko, poslanec: Pán predseda, hlasovali sme o všetkých pozmeňujúcich a doplňujúcich návrhoch tak zo spoločnej správy, ako aj z rozpravy. Poprosím vás, otvorte rozpravu.
Žiga, Peter, minister hospodárstva SR (2017-12-08):
Ďakujem pekne. Vážený pán predsedajúci, vážené panie poslankyne a páni poslanci, vládny návrh zákona o regionálnej investičnej pomoci a o zmene a doplnení niektorých zákonov predkladám s cieľom nastaviť nové pravidlá v oblasti poskytovania investičnej pomoci v nadväznosti na európsku legislatívu upravujúcu poskytovanie štátnej pomoci, ako aj na potreby usmerňovania investícií do menej rozvinutých regiónov Slovenska s prihliadnutím na meniace sa potreby investorov. Nová právna úprava bude zameraná na podporu investícií týkajúcich sa progresívnych technológií a činnosti s vysokou pridanou hodnotou. K zásadným zmenám patrí vypustenie požiadavky tvorby pracovných miest v priemyselnej výrobe. Počiatočný stav pracovných miest však musí byť zachovaný. V oblasti technologických centier a centier podnikových služieb nahradila podmienku zamestnania podielu vysokoškolsky vzdelaných ľudí podmienka vyplácania vyšších ako priemerných miezd v danom okrese. Výraznou zmenou je taktiež modifikácia podmienky realizovania investičného zámeru na jednom mieste. Investori si budú môcť po novom do oprávnených nákladov zahrnúť aj náklady na prenájom nehnuteľností, čo môže uľahčiť snahu o alokovanie investorov do priemyselných parkov. Návrh zákona ďalej prináša sprísnenie hodnotenia investičných zámerov, sprehľadnenie podmienok poskytnutia investičnej pomoci, ako aj sprístupnenie podmienok ich plnenia. Návrh zákona je v súlade s ústavou, s ústavnými zákonmi, so zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právom Európskej únie. Dovoľujem si vás požiadať o podporu predloženého návrhu. Ďakujem pekne, pán predsedajúci, skončil som.
Kondrót, Maroš, poslanec NR SR (2019-03-27):
Ďakujem pekne, pani predsedajúca. Vážené panie poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o poskytovaní dotácií na podporu rozvoja cyklistickej dopravy a cykloturistiky (tlač 1340). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny, výbor pre financie a rozpočet, výbor pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 3. mája a v gestorskom výbore do 7. mája 2019. Skončil som, pani predsedajúca. Otvorte, prosím, všeobecnú rozpravu.
Laurenčík, Milan, podpredseda NR SR (2021-02-05):
Ďakujem veľmi pekne, pán poslanec. Prosím, zaujmite miesto pre navrhovateľa. Páni poslanci, toto bolo úvodné slovo, takže tie faktické poznámky sú, nebudú teraz. Ja ešte teraz dám slovo pánovi poslancovi Petrovi Osuskému, aby ako spoločný spravodajca informoval Národnú radu o výsledku prerokovania obidvoch návrhov vo výboroch. Pán poslanec, máte slovo, nech sa páči.
Bugár, Béla, podpredseda NR SR (2019-05-13):
Vážené panie poslankyne, páni poslanci, áno, tak ako aj pán poslanec Galek a ďalší upozornili, dostal som zlé inštrukcie a sem-tam sa podarí teda aj mne, aby som šliapol vedľa. Takže budeme pokračovať, tak ako v rokovacom, teda v schválenom programe máme. Pán poslanec Baška, Bublavý a ďalší podali návrh zákona o verejných prácach (1379), potom ide zákon o príspevku za zásluhy v športovej oblasti a takto budeme pokračovať. (Prestávka.) (Po prestávke.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-03-30):
Návrh zákona prerokovala a schválila vláda Slovenskej republiky dňa 30. marca tohto roku, teda dnes. Vážené pani poslankyne, páni poslanci, na záver mi dovoľte požiadať o podporu pre prijatie a schválenie predloženého vládneho návrhu v prvom čítaní a jeho následné postúpenie do čítania druhého. Ďakujem za pozornosť.
P. Paška, predseda NR SR: (2010-05-25):
Neostáva mi nič iné, ale konštatovať, že naozaj je škoda, že sa tak vážna téma a tak vážny obsah návrhu uznesenia, ktorý sme dnes prekovávali v rozprave, zvrhlo na opäť individuálne subjektívne výklady alebo nevýklady, alebo interpretácie, alebo dezinterpretácie zákona o rokovacom poriadku. Neostáva mi nič iné, len zopakovať to, o čom som sa snažil štyri roky, a dúfam, že nová Národná rada, hlavne zastúpenie, ktoré vzíde z volieb 12. júna, konečne nájde rozumný prístup a sadne si v komisii na novelu zákona o rokovacom poriadku, aby nevznikali zbytočné priestory na zneužívanie interpretácií zákona o rokovacom poriadku. Mne osobne vzhľadom na to, že aj pohľad na tzv. nezávislých poslancov trošku vadí, že sme sa dostali do polohy, ktorá má, samozrejme, emotívnu rovinu, ale, žiaľ, zákon je taký, aký bol prijatý, a ustanovenia sú také, ako sú napísané. Preto ešte raz vyzývam všetkých, aby v budúcom období, ak budú zvolení za poslancov Národnej rady, našli vôľu, sadli si do komisie k novele zákona o rokovacom poriadku a vyriešili problémy, ktoré dnes vyvolávajú zbytočné emócie a o to obzvlášť, že je to v tak závažnej téme, ako je postoj Národnej rady k zákonu o dvojakom občianstve, ktorý je tým problematickým miestom v slovensko-maďarských vzťahoch. Ďakujem pekne. (Potlesk.)
I. Štefanec, poslanec: (2007-09-04):
Ďalej ste hovorili o tom, že údajne minulá vláda zrušila sociálny dialóg, zrušila tripartitu. Samozrejme, to nie je pravda. Je to presne naopak, pán podpredseda, pretože súčasná vláda ignoruje, hrubo ignoruje sociálny dialóg. Toľko diskutovaný Zákonník práce za minulej vlády bol predložený do parlamentu so súhlasom sociálnych partnerov. To už nie je pravda o Zákonníku práce, o ktorom sme diskutovali a ktorý bol schválený v tejto snemovni v tomto roku. Ten bol predložený do parlamentu bez súhlasu sociálnych partnerov. A dokonca považujem za škandalózne, že samotný zákon o tripartite neprešiel tripartitou. Výsledné znenie zákona o tripartite nebolo odsúhlasené sociálnymi partnermi. A ešte stále mám odložené listy od sociálnych kolegov vašich, ktorými sa obracali na vládu aj parlament so žiadosťou, aby stiahli tento zákon. Naviac, napr. na túto tému, si pamätáme, pozmeňujúce návrhy o riadení Sociálnej poisťovne prešli do iných zákonov a, samozrejme, tiež boli bez súhlasu sociálnych partnerov. Ďakujem.
B. Bugár, podpredseda NR SR: (2003-12-04):
(Hlasovanie.) Prítomných 133 poslancov, za návrh 54, proti 69 poslancov, 10 sa zdržali hlasovania. Konštatujem, že tento procedurálny návrh sme neschválili. B. Brestenská, poslankyňa: Ďakujem. Druhý procedurálny návrh som predložila ja, je to návrh na vyňatie na samostatné hlasovanie body 24 a 34 s návrhom nesúhlasiť. Prosím, dajte hlasovať.
Jurinová, Erika, podpredsedníčka NR SR (2014-09-11):
Chcete zareagovať? Nie. Vyhlasujem rozpravu za skončenú. Pán navrhovateľ sa vyjadril, že sa nechce v záverečnom slove vyjadrovať. Pán spoločný spravodajca? Rovnako nie. Prerušujem rokovanie o tomto bode programu. Pokračujeme druhým čítaním o návrhu poslancov Národnej rady Slovenskej republiky Jany Laššákovej, Jána Senka, Emílie Müllerovej, Michala Bagačku na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov . Návrh zákona je uverejnený ako tlač 1055, spoločná správa výborov má tlač 1055a. Dávam slovo poslancovi Jánovi Senkovi, aby návrh odôvodnil.
Blanár, Juraj, podpredseda NR SR (2022-11-09):
Teraz vystúpi v rozprave pán predseda finančného výboru Marián Viskupič ako posledný prihlásený ústne do tejto rozpravy, nech sa páči.
Jurinová, Erika, podpredsedníčka NR SR (2013-07-01):
Ďakujem pekne, pani poslankyňa. Prosím spravodajcu, ktorého určil navrhnutý gestorský výbor, výbor pre verejnú správu a regionálny rozvoj, poslanca Pavla Zajaca, aby Národnej rade podal spravodajskú informáciu k obidvom návrhom. Nech sa páči.
Ľ. Jahnátek, minister hospodárstva SR: (2008-02-01):
V roku, budem hovoriť 1999, kedy sa išlo alebo rozhodlo o privatizácii. Množstvo prepraveného plynu 88,3 mld. metra kubického, v roku 2006 len 73,8 mld. metra kubického. O 15 mld. menej, čo je vlastne konzumácia Čiech a Slovenska dokopy, čiže o 15 mld. to kleslo. To je zlaté vajce, ale tam vám to kleslo. Takisto distribúcia, predaj na Slovensku v roku 1999 7 mld., v roku 2006 už len 6,3 mld. Ďalej ako je to s tým obohacovaním toho majetku, zveľaďovaním majetku. Každý, kto robil v prevádzke, vie, že majetok sa zveľaďuje na základe údržby a na základe investičných prostriedkov. Tak v tom roku, keď sa rozhodlo o privatizácii, boli investície, ešte keď štát o tom rozhodoval, 6,5 mld. korún za rok, ale už v roku 2005 boli len 2,8 mld. Čiže o čom to hovoríte, čo zveľaďujete? Za chvíľu nás čaká obrovský problém, čo urobíme s poruchovosťou plynárenského vedenia. Ako sa k tomu zisku došlo? Tak mám tu ceny. V roku 1999 bola cena pre domácnosti za kubík plynu 3 koruny, v roku 2006 12 korún 225 haliera, vyše 4-krát vyššie. Veľkoodberatelia... (Potlesk.) Veľkoodberatelia mali cenu 3,58, už v roku 2005, bohužiaľ, od 1. 10. 2006 už sú zmluvne, neviem, ale posledne dokumentovaná cena za rok 2005 bola 7 korún 62 halierov. Prosím vás, takto vie riadiť každý. Nič nedať do investícií, nič nedať do údržby, štvornásobne zvýšiť cenu a podržať si monopolné postavenie na trhu. To vie riadiť aj hlúpy. Na to nepotrebuje mať ekonomické vzdelanie. (Potlesk.)
Kollár, Boris, predseda NR SR (2023-02-07):
S faktickou poznámkou nikto. Teraz vystúpi do rozpravy pán poslanec pán poslanec Gyimesi.
Šeliga, Juraj, podpredseda NR SR (2020-09-17):
Ďakujem.
Viskupič, Marián, poslanec NR SR (2023-06-13):
Ďakujem pekne za slovo, pán predsedajúci. Ja zasa teda úplne, úplne rozumiem pánovi premiérovi, že si zmenil riaditeľa Úradu vlády, veď aj Igor Matovič, keď prišiel na Úrad vlády, tak úplne prvé, čo spravil, tak vymenil, vymenil tam šéfa Úradu vlády z čias Pellegriniho, úplne, úplne normálne. No a čo sa týka pána bývalého štátneho tajomníka, mňa veľmi mrzia jeho, jeho výpady, ale hlavne to také tunelové videnie, keďže ja považujem pána Klimeka za odborníka a jeho reakcie vlastne teraz po jeho odvolaní sú pre mňa fakt akože veľkým sklamaním. A rozumiem, že každý má tendenciu si chváliť tú svoju prácu, ktorú robil, veď v poriadku, ale fakt to, že, že teda pán Klimek tak nejak rezignoval na celkový ten pohľad dopredu, na tie trendy, na ten aktuálny stav verejných financií, že pozerá len teda na ten nejaký minulý konkrétny výsledok a len tie fakty, ktoré teda potvrdzujú jeho pravdu. Fakt akože mne, mne je to smutno za takýto tento náš akože finančný pohľad na svet. Ďakujem pekne.
Hufková, Eva, poslankyňa NR SR (2014-10-22):
Ďalší pozmeňovací návrh som podala ja. Hlasujme o mojom pozmeňovacom návrhu.
Jurinová, Erika, podpredsedníčka NR SR (2014-12-11):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sa nikto neprihlásil. Vyhlasujem ju hneď aj za skončenú. Pán navrhovateľ, chcete ešte nejaké slovo? Nie. Pán spravodajca? Rovnako nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 131/2010 Z. z. o pohrebníctve . Návrh zákona má parlamentnú tlač 1307. Návrh na jeho pridelenie na prerokovanie výborom je v rozhodnutí č. 1310. Dávam slovo opäť pánovi poslancovi Alojzovi Hlinovi, aby uviedol svoj návrh zákona.
Bugár, Béla, podpredseda NR SR (2016-09-06):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Petrovi Náhlikovi. Nech sa páči.
Bugár Béla, podpredseda NR SR (2018-10-23):
Nech sa páči, prezentujme sa a hlasujme o skrátení lehoty. (Hlasovanie.) Prítomných 130, za 76, proti 32, zdržalo sa 22 poslancov. Konštatujem, že lehotu sme skrátili. Nech sa páči. 24. októbra 2018
Paška, Pavol, predseda NR SR (2012-11-28):
Pani poslankyňa, reakcia? A ešte pani poslankyňa Tomanová, nech sa páči.